EkBass/fiwiki-20250220-pages-articles huggingface dataset:
Simona Krupeckaitė

Simona Krupeckaitė (s. 13. joulukuuta 1982 Utena) on liettualainen ratapyöräilyn maailman- ja Euroopan-mestari. Hän on pituudeltaan 170 cm. Krupeckaitė voitti 500 metrin aika-ajon maailmanmestaruuden Pruszkówissa 2009 maailmanennätysajalla 33,296. Hän voitti keirinin maailmanmestaruuden Ballerupissa 2010. MM-hopeaa hän on saavuttanut 500 metrin aika-ajossa 2008 ja 2010 sekä eräajossa 2008, 2011 ja 2012. MM-pronssia hän sai 500 metrin aika- ajossa 2004, eräajossa 2009 ja 2010, joukkuesprintissä 2009 ja 2010 sekä keirinissä 2018. Krupeckaitė voitti 2012 Euroopan-mestaruuden sekä keirinissä että Gintarė Gaivenytėn parina joukkuesprintissä. EM-hopeaa hän sai keirinissä 2010 sekä EM-pronssia eräajossa 2010 ja 2012. Hän saavutti kultaa eräajossa sekä pronssia keirinissä ja joukkuesprintissä 2016. Keirinin EM-hopeaa h'n sai 2017. Krupeckaitė sijoittui 2004 Ateenan olympialaisissa 500 metrin aika- ajossa neljänneksi ja eräajossa seitsemänneksi. Pekingissä 2008 hän oli eräajossa kahdeksas. Lontoon olympialaisissa 2012 hän sijoittui eräajossa viidenneksi ja keirinissä seitsemänneksi. Krupeckaitė teki 200 metrin lentävän lähdön maailmanennätyksen 10,793 Moskovassa 29. toukokuuta 2010. Ennätyksen rikkoi Anna Meares 2012. Krupeckaitė voitti maailmancupin kilpailut 500 metrin aika-ajossa, eräajossa ja keirinissä Calissa 2008 ja Pekingissä 2009. Keirinin hän voitti myös Calissa 2011, Lontoossa 2012 ja Hongkongissa 2016. Krupeckaitė valittiin Liettuan vuoden urheilijaksi 2009 ja 2010. == Lähteet == == Aiheesta muualla == Luokka:Liettualaiset ratapyöräilijät Luokka:Vuonna 1982 syntyneet Luokka:Elävät henkilöt
HMS Asia (1824)

HMS Asia oli Britannian kuninkaallisen laivaston vuonna 1824 vesillelaskettu Canopus-luokan 84-tykkinen toisen luokan linjalaiva. == Valmistus == Alus tilattiin 6. ja 22. huhtikuuta 1819 Brittiläisen Itä-Intian kauppakomppanian Bombayn telakalta, missä köli laskettiin tammikuussa 1822. Alus laskettiin vesille 19. tammikuuta 1824 ja valmistui tammikuussa 1827 Portsmouthissa. Valmistuskustannukset olivat 78 541 puntaa, minkä lisäksi varustaminen Portsmouthissa maksoi 34 162 puntaa.Winfield, Rif s. 30 == Palvelus == Alus otettiin palvelukseen 18. maaliskuuta 1824 Bombay]ssä päällikkönään Mark John Currie, joka purjehti aluksella Bombaysta Portsmouthiin. Alus saapui 10. elokuuta määränpäähänsä, jossa se sijoitettiin reserviin. Alus palautettiin palvelukseen 6. lokakuuta 1826 Välimeren laivastoon vara-amiraali Sir Edward Corringtonin lippulaivana päällikkönään Edward Curzon. Alus osallistui 20. lokakuuta 1827 Navarinon taisteluun, jossa se menetti 19 miestä kaatuneina ja 57 haavoittuneina. Alus siirrettiin 1858 vartiolaivaksi ja myytiin vuonna 1908. ==Lähteet== * === Viitteet === == Aiheesta muualla == Luokka:Canopus- luokan linjalaivat
HMS Asia (1811)

HMS Asia oli Britannian kuninkaallisen laivaston vuonna 1811 vesillelaskettu Armada-luokan 74-tykkinen kolmannen luokan linjalaiva. == Valmistus == Alus tilattiin 13. heinäkuuta 1807 Josiah & Thomas Brindleyltä Frindsburystä, missä köli laskettiin helmikuussa 1808. Se laskettiin vesille 2. joulukuuta 1811 ja valmistui 9. toukokuuta 1812 Chathamissa. Valmistuskustannukset olivat 56 722 puntaa, minkä lisäksi varustaminen maksoi 36 347 puntaa.Winfield, Rif s. 74 == Palvelus == Heinäkuussa 1813 alus oli Chesapeakenlahden suulla. Alus kuljetti merijalkaväen III pataljoonan patterin Bermudalta Chesapeakeen. Fort Henryn pommituksessa alus oli ankkuroituna Baltimoren edustalle HMS Seahorsen, HMS Severnin ja HMS Surprisen kanssa. Alus kuului vuoden 1915 alussa amiraali Alexander Cochranen New Orleansin edustalle purjehtineeseen laivastoon. Eräässä hyökkäyksessä New Orleansiin alukselta nousi maihin 107 merijalkaväen sotilasta. Vuonna 1828 alus muutettiin 50-tykkiseksi ja romutettiin 1865. ==Lähteet== * === Viitteet === Luokka:Armada-luokan linjalaivat
DevOps

DevOps on eräs toimintamalli sähköisten palvelujen tuotantoon. Malli pyrkii automatisoimaan ohjelmistokehitykseen, testaamiseen ja ylläpitoon liittyvät IT-palvelutoiminnot. Ohjelmistokehityksessä käytetään ketterän kehityksen menetelmiä ja jatkuvan integraation () sekä jatkuvan toimituksen (), eli CI/CD menetelmiä. Devops-menetelmää hyödynnettäessä laadunvarmistus ja ohjelmistopäivitysten vienti tuotantoon ovat pitkälle automatisoituja toimintoja. Nimeke on peräisin ketterän ohjelmistokehityksen ja Lean-konseptin soveltamisesta ohjelmistotuotannosta lähtien operatiiviseen toimintaan kuten palvelun tarjontaan saakka. Esimerkiksi kuvapalvelu Flickr päivittää ohjelmistoa tuotantoon kymmenen kertaa päivässä. == Lähteet == Luokka:Ohjelmistotuotanto Luokka:Projektinhallinta
Luettelo Suomen linnoista ja linnoituksista

Tämä on epätäydellinen luettelo Suomen linnoista ja linnoituksista aikajärjestyksessä, jotka on rakennettu ennen 1900-lukua. Luettelo Suomen muinaislinnoista löytyy täältä ja luovutetun Karjalan muinaislinnoista täältä. Nimi Sijainti Koordinaatit Perustettu Tila Kuva Liedon Vanhalinna Lieto 1100 eaa. (arvio) tuhoutunut kokonaan Iso Linnanmäki Porvoo 800-luku (arvio) tuhoutunut kokonaan 200px Rapolan muinaislinna Valkeakoski (Sääksmäki) 800–1000-luku tuhoutunut kokonaan Junkarsborg Raasepori (Karjaan mlk) 1200 (arvio) tuhoutunut kokonaan Hakastaron linna Salo (Uskela) 1200-luvun keskivaiheet (arvio) tuhoutunut kokonaan Hakoisten linna Janakkala 1200-luvun keskivaiheet (arvio) tuhoutunut kokonaan 200px Turun linna Turku 1280 (arvio) restauroitu pääosin Hämeen linna Hämeenlinna 1200-luvun loppu (arvio) restauroitu pääosin Vartiokylän linnavuori Helsinki 1200- tai 1300-luku (arvio) tuhoutunut kokonaan Kastelholma Sund 1300 (arvio) raunioina osittain Liinmaan linna Eurajoki 1300-luku tuhoutunut kokonaan Kokemäen linna Kokemäki 1324 (arvio) tuhoutunut kokonaan Korsholman linna Vaasa 1350 jälkeen (arvio) tuhoutunut kokonaan Raaseporin linna Raasepori (Snappertuna) 1378 (arvio) raunioina osittain Husholmenin linna Porvoo 1380 (arvio) tuhoutunut kokonaan Aborchin linna Satakunta 1387-1395 tuhoutunut kokonaan Wartholm Uusimaa 1300-luvun loppu (arvio) Stenbergan linna Masku 1300-luvun loppu (arvio) tuhoutunut kokonaan Högholmenin linnasaari Kemiönsaari (Hiittinen) 1300-luvun loppu (arvio) tuhoutunut kokonaan Kuusiston linna Kaarina (Kuusisto) 1400 (arvio) raunioina pääosin 200px Sipoonlinna Sipoo 1400 (arvio) tuhoutunut kokonaan Grabbacka Raasepori (Karjaa) 1400-luvun loppu raunioina pääosin Olavinlinna Savonlinna 1475 restauroitu pääosin Orivirran saarto Savonlinna (Savonranta) 1540-luku (arvio) tuhoutunut kokonaan 200px Bullerborg Imatra (Jääski) 1547 tuhoutunut kokonaan Tammisaaren Linnanmäki Raasepori (Tammisaari) 1571 tuhoutunut kokonaan Oulun linna Oulu 1590 tuhoutunut pääosin 200px Kajaanin linna Kajaani 1604 raunioina pääosin Brahelinna Mikkeli (Ristiina) 1646 raunioina pääosin 200px Lappeenrannan linnoitus Lappeenranta 1649 raunioina osittain Ryssön linnoitus Loviisa (Pernaja) 1713 raunioina pääosin Haminan linnoitus Hamina 1720 raunioina osittain 200px Suomenlinna Helsinki 1748 restauroitu pääosin Loviisan linnoitus Loviisa 1748 raunioina osittain Svartholman linnoitus Loviisa 1749 raunioina osittain Taavetin linnoitus Luumäki 1773-1781 raunioina pääosin Kärnäkosken linnoitus Savitaipale 1791 raunioina osittain Järvitaipaleen linnoitus Savitaipale 1791 raunioina pääosin 200px Utin linnoitus Kouvola (Valkeala) 1791 raunioina osittain 200px Liikkalan linnake Kouvola (Sippola) 1791 raunioina pääosin 200px Kyminlinna Kotka (Kymi) 1791–1795 raunioina osittain Ruotsinsalmen merilinnoitus Kotka 1794 raunioina osittain Hangon linnoitus Hanko 1794 raunioina pääosin Bomarsundin linnoitus Sund 1832 raunioina 200px == Lähteet == == Katso myös == * Luettelo Suomen muinaislinnoista * Luettelo luovutetun Karjalan muinaislinnoista * linnat ja linnoitukset
HMS Thunderer (1831)

HMS Thunderer oli Britannian kuninkaallisen laivaston vuonna 1831 vesillelaskettu Canopus-luokan 84-tykkinen toisen luokan linjalaiva. == Valmistus == Alus tilattiin 23. tammikuuta 1817 Woolwichin telakalta, missä köli laskettiin huhtikuussa 1823. Alus laskettiin vesille 22. syyskuuta 1831 ja valmistui 8. maaliskuuta 1833, jolloin se sijoitettiin reserviin. Alus varustettiin meripalvelukseen Sheernessissä 24. tammikuuta 1834.Winfield, Rif s. 30 == Palvelus == Alus osallistui 1840 Syyrian retkeen, jossa se osallistui Sidonin taisteluun. Se suojattiin 1863 panssarilevyin testattaessa uusia panssariammuksia ja siirrettiin vielä samana vuonna maalilaivaksi Portsmouthiin. Alus nimettiin 1869 HMS Cometiksi ja edelleen 1870 HMS Nettleksi. Alus myytiin joulukuussa 1901 Messrs. King & Companylle Garstoniin romutettavaksi. ==Lähteet== * === Viitteet === Luokka:Canopus-luokan linjalaivat
Anitta Ruotsalainen

Anitta Inga-Maj Ruotsalainen (s. 1961Jokiniemi, Katja: Anitta Ruotsalainen , Porvoon kaupunginkirjasto 8.07.2011. Viitattu 4.12.2015.) on suomalainen taidemaalari. Ruotsalainen työskentelee Suomen taiteilijaseuran Ateljeesäätiön ateljeessa Helsingissä. Hänellä on ollut työhuone myös Porvoon TaidetehtaassaKonstrundan-taidekierroksella oleellisinta on vuorovaikutus , Uusimaa 29.7.2012. Viitattu 5.12.2015.. Ruotsalainen on opiskellut Vapaassa taidekoulussa. Hänen debyyttinäyttelynsä oli 1991 galleria Johan S:ssä Porvoossa.Borgåbladet 16.05.1991,viitattu 7.12.2015 Vuosina 1994–1997 Ruotsalainen opiskeli Lahden taideinstituutissaKerttula, Seija & Diekmann, Helmut: Anitta Ruotsalainen – isoja ja pieniä tarinoita , Peilikuva 4/2001, Porvoon Kirjoittajat ry (Internet Archive). Viitattu 4.12.2015. ja myöhemmin Kuvataideakatemiassa. Ruotsalainen on toiminut puheenjohtajana 1995–1996 Lahden taiteilijaseurassaEtelä-Suomen Sanomat 17.12.1995, viitattu 7.12.2015 ja Porvoon Taideyhdistyksessä kaksi vuotta.Uusimaa 1.4.2004, viitattu 7.12.2015 Taidemaalariliiton hallituksessa hän toimi 2010–2013 ja Porvoon Taidetehtaan Säätiön hallituksessa vuosina 2004–2012. Vuodesta 2013 lähtien Ruotsalainen on ollut Suomen Taideakatemian Säätiön ja Taiteilijakoti Lallukan Säätiön hallituksessa. viitattu 7.12.2015 Ruotsalainen maalaa öljyväreillä kankaalle.Helsingin Sanomat 27.5.1999, viitattu 7.12.2015 Ruotsalainen on pitänyt yksityisnäyttelyitä muun muassa HelsingissäHonkavaara, Leena: Huonetiloja ja vilahduksia ratsun selästä, Helsingin Sanomat 9.2.2002. Viitattu 4.12.2015.Rouhiainen, Anne: Maalarit sinisen taivaan alla, Helsingin Sanomat 31.3.2001. Viitattu 4.12.2015. ja Lahdessa.Etelä-Suomen Sanomat 30.10.2007, viitattu 7.12.2015 Ruotsalaisen julkisia teoksia on Ainon ja Wäinön talkootanssi -seinäreliefiteos Turun Hirvensalossa Vason rakennuttamassa rivitalon päädyssäRuotsalainen Anitta, Ainon ja Wäinön talkootanssi-seinäreliefiteos rivitalon päätyyn, Taide rakennetussa ympäristössä, Taidemaalariliitto. Viitattu 4.12.2015.. Ruotsalaisen harrastuksiin on kuulunut ikonimaalaus ja Ruotsalainen on ohjannut myös ikonimaalauspiiriä.Borgåbladet huhtikuu 2007, viitattu 7.12.2015 == Lähteet == == Aiheesta muualla == * Taiteilijan verkkosivut * Anitta Ruotsalainen Kuvataiteilijamatrikkelissa Luokka:Suomalaiset taidemaalarit Luokka:Vuonna 1961 syntyneet Luokka:Elävät henkilöt
Rocksmith

Rocksmith on Ubisoftin kehittämä ja julkaisema musiikkipeli. Peli on julkaistu vuonna PlayStation 3:lle ja Xbox 360:lle sekä Windowsille vuonna . Musiikkipelinä se voidaan lukea soittopelien luokkaan. Rocksmith poikkeaa monista muista soittopeleistä, koska vuorovaikutus pelin kanssa tapahtuu sähkökitaran tai bassokitaran kautta. Soittimen ääni siirretään haluttuun järjestelmään peliä varten suunnitellun kaapelin kautta, joka sopii yleisimpiin sähkökitaran ja -basson liittimiin. Myös akustisen soittimen voi liittää peliin. Pelaaja soittaa intrumenttia Rocksmithin audiovisuaalisen pelinäkymän kautta. Tavoitteena on onnistua toisintamaan kuultu kitara- tai bassoraita. Peli mukautuu soittajan taidon mukaan, joko lisäämällä vaikeustasoa tai helpottamalla sitä. Pelaaja saa etenemisensä myötä auki lisää sisältöä. Nämä voivat olla uusia pelitiloja ja ominaisuuksia tai uusia areenoita ja soittimia. Kappaleet perustuvat pääosin suosittuihin rock- musiikin piiriin kuuluviin kappaleisiin. Itse pelissä on yli 50 kappaletta. Lisäksi peliin on tuotettu paljon ladattavaa sisältöä. DLC:nä voidaan ostaa yksittäisiä kappaleita sekä tietyn yhtyeen kappaleiden kokoelmia. Pelille on julkaistu jatko-osa Rocksmith 2014. Peli voidaan liittää myös hyötypelien ryhmään koska pelissä opetetaan kitaran soittoa, mutta pelissä on myös ongelmansa. == Lähteet == == Aiheesta muualla == * Luokka:Musiikkipelit Luokka:Vuoden 2011 videopelit Luokka:PlayStation 3 -pelit Luokka:Xbox 360 -pelit Luokka:Windows-pelit
Formulakeidas

Formulakeidas oli vuosina 1994–2004 Espoon Niipperin kaupunginosassa Juvanmalmilla sijainnut sisämikroautorata. Vuonna 2003 Formulakeitaan kellariin rakennettiin rauniokaupunki-teemainen värikuularata, Paintball Basement. Toimintaa harjoittaneen Indoor Karting Franchising Oy Ltd:n konkurssin 19.2.2004 myötä radat lopettivat toimintansa. == Lähteet == * Kart-Keket ===Viitteet=== Luokka:Espoon historia Luokka:Espoon urheilupaikat Luokka:Karting Luokka:Niipperi
Toby Leonard Moore

Toby Leonard Moore (s. 21. huhtikuuta 1981 Sydney) on australialainen näyttelijä, joka tunnetaan erityisesti rooleistaan Victorina elokuvassa John Wick, James Wesleynä televisiosarjassa Daredevil ja Bryan Connertyna sarjassa Billions. Moore on suorittanut kandidaatin tutkinnon japanin kielestä ja näyttelemisestä Sydneyn National Institute of Dramatic Artissa. Mooren kansainvälinen läpimurto tapahtui The Pacific: Tyynenmeren taistelutoverit -televisiosarjan myötä. ==Lähteet== ==Aiheesta muualla== * Luokka:Vuonna 1981 syntyneet Luokka:Australialaiset näyttelijät Luokka:Elävät henkilöt
Vondie Curtis-Hall

Vondie Curtis-Hall (s. 30. syyskuuta 1956 Detroit, Michigan) on yhdysvaltalainen näyttelijä, käsikirjoittaja sekä televisio- ja elokuvaohjaaja. Hänet tunnetaan parhaiten näyttelijänä televisiosarjoissa Chicagon lääkärit ja Daredevil. == Aiheesta muualla == * Luokka:Vuonna 1956 syntyneet Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset televisio-ohjaajat Luokka:Yhdysvaltalaiset elokuvakäsikirjoittajat Luokka:Elävät henkilöt
Hydratsobentseeni

Hydratsobentseeni eli 1,2-difenyylihydratsiini (C12H12N2) on hydratsiineihin kuuluva orgaaninen yhdiste. Yhdistettä käytetään orgaanisen kemian synteeseissä muun muassa väriaineiden ja lääkkeiden valmistamiseen. == Ominaisuudet == Huoneenlämpötilassa hydratsobentseeni on valkoista tai kellertävää kiteistä ainetta. Se on veteen ja bentseeniin niukkaliukoista, mutta liukenee paremmin etanoliin. Yhdiste hapettuu helposti atsobentseeniksi. Hydratsobentseeni on myrkyllistä maksalle ja se on hyvin todennäköisesti karsinogeeninen yhdiste. Viitattu 1.12.2015 Kuumennettaessa hydratsobentseeniä se reagoi toisiintumisreaktioihin kuuluvalla bentsidiinitoisiintumisella. Reaktiossa muodostuu pääasiassa bentsidiiniä, mutta lisäksi muodostuu muun muassa o- ja p-semidiiniä sekä difenyliiniä.Anthony R. Cartolano & Gamini A. Vedage: Amines by Reduction, Kirk-Othmer Encyclopedia of Chemical Technology, John Wiley & Sons, New York, 2003. Viitattu 1.12.2015Hans Schwenecke & Dieter Mayer: Benzidine and Benzidine Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 1.12.2015 : == Valmistus ja käyttö == Hydratsobentseeniä valmistetaan pelkistämällä nitrobentseeniä sinkillä emäksisissä olosuhteissa. Pelkistimenä voidaan käyttää myös rautaa tai pelkistys voidaan suorittaa elektrolyyttisesti. : Hydratsobentseeniä käytetään pääasiassa bentsidiinin valmistamiseen. Lisäksi siitä voidaan valmistaa eräitä lääkkeitä kuten fenyylibutatsonia ja sulfiinipyratsonia. == Lähteet == == Aiheesta muualla == *Toxin and Toxin Target Database (T3DB): 1,2-Diphenylhydrazine *ChemBlink: 1,2-Diphenylhydrazine Luokka:Aromaattiset yhdisteet
Masquerade (suomalainen yhtye)

Masquerade on suomalainen post-punk -yhtye, joka perustettiin loppuvuonna 2012. Yhtyeellä on ollut tv-esiintymisiä esimerkiksi kanavilla Yle Teemahttps://www.youtube.com/watch?v=N63pY7esUCs ja MTV3https://www.youtube.com/watch?v=S9I0yenjAm8. Yhtye on uransa aikana kiertänyt muun muassa Yhdysvalloissa, Japanissa, Brasiliassa, Meksikossa ja lukuisissa Euroopan maissa.http://masquerade.fi/gigs/. Yhtye lopetti toimintansa tammikuussa 2021. Kesäkuussa 2017 yhtye esiintyi Wave Gotik Treffenissä, joka on suurimpia goottirock-festivaaleja.http://www.wave-gotik- treffen.de/english/bands.php == Jäsenet == * Suzi Sabotage – laulu * Jacques Saph – basso * Veikko Jokelainen – kitara * William Freyermuth – rummut, perkussio == Diskografia == * * * Ritual (15. heinäkuuta 2016, LP) * Ritual (14. lokakuuta 2016, CD) *Where Nobody Can Hear You Scream (13. marraskuuta 2018) === Musiikkivideot === * Needle Through a Bug (lokakuu 2013) * All Things Hurt (kesäkuu 2014) * Panic Paranoia (joulukuu 2015) * Deathmarch (joulukuu 2016) * Too Depressed to Dance (kesäkuu 2017) * Russian Roulette (elokuu 2018) == Lähteet == == Aiheesta muualla == * Viralliset kotisivut * Masquerade Discogsissa Luokka:Suomalaiset rockyhtyeet Luokka:Suomalaiset punkyhtyeet Luokka:Post-punk-yhtyeet
Ohjaskelkkailun maailmanmestaruuskilpailut 2015

Ohjaskelkkailun maailmanmestaruuskilpailut 2015 järjestettiin 14.–15. helmikuuta 2015 Siguldassa Latviassa. MM-kilpailut olivat järjestyksessään 45. ohjaskelkkailun maailmanmestaruuskilpailut. Aiemmin ohjaskelkkailun MM- kilpailut oli järjestetty Siguldassa vuonna 2003. ==Mitalistit== ===Miehet=== Sija Kilpailija Aika 1\. Semen Pavlitšenko 1.36,288 2\. Felix Loch 1.36,359 3\. Wolfgang Kindl 1.36,472 Päivämäärä: 15. helmikuuta Kilpailussa laskettiin kaksi laskua, joiden yhteenlaskettu aika ratkaisi sijoitukset. ===Naiset=== Sija Kilpailija Aika 1\. Natalie Geisenberger 1.24,142 2\. Tatjana Ivanova 1.24,458 3\. Tatjana Hüfner 1.24,463 Päivämäärä: 14. helmikuuta Kilpailussa laskettiin kaksi laskua, joiden yhteenlaskettu aika ratkaisi sijoitukset. ===Parit=== Sija Kilpailija Aika 1\. Tobias Wendl/Tobias Arlt 1.23,900 2\. Peter Penz/Georg Fischler 1.24,036 3\. Christian Oberstolz/Patrick Gruber 1.24,157 Päivämäärä: 14. helmikuuta Kilpailussa laskettiin kaksi laskua, joiden yhteenlaskettu aika ratkaisi sijoitukset. ===Joukkue=== Sija Maa Aika 1\. Natalie Geisenberger Felix Loch Tobias Wendl/Tobias Arlt 2.13,152 2\. Tatjana Ivanova Semen Pavlitšenko Andrey Bogdanov/Andrey Medvedev 2.13,234 3\. Alex Gough Samuel Edney Tristan Walker/Justin Snith 2.14,129 Päivämäärä: 15. helmikuuta Kilpailussa laskivat nais-, mies- ja parikelkkailijat yhden laskun viestikilpailuna. ==Mitalitaulukko== Sija Maa Kulta Hopea Pronssi Yhteensä 1\. 3 1 1 5 2\. 1 2 0 3 3\. 0 1 1 2 4\. 0 0 1 1 4\. 0 0 1 1 ==Lähteet== *FIL-World Championships Sigulda (LAT), Season 2014/2015 FIL-luge.org *Semen Pavlichenko upstages Felix Loch in men’s singles FIL-luge.org *Natalie Geisenberger defends title in women’s singles FIL-luge.org *Wendl-Arlt defend world championship title FIL- luge.org *Germany defends World Championship title FIL-luge.org 2015 Luokka:Vuoden 2015 urheilu Luokka:Latvian urheilu Luokka:Sigulda
Franz Rill

Franz Rill (s. 1. joulukuuta 1987 Oshawa) on saksalainen raskaansarjan nyrkkeilijä. Ammattilaisena hän on voittanut kaikki käymänsä yksitoista ottelua, niistä seitsemän tyrmäyksellä. 19\. joulukuuta 2015, Rill kamppaili Robert Heleniusta vastaan vapaasta raskaansarjan EM-tittelistä. 12-eräinen ottelu päättyi Heleniuksen pistevoittoon. ==Nyrkkeilytilastot== 11 Voittoa, 1 tappiota, 0 ratkaisematonta 11 Voittoa, 1 tappiota, 0 ratkaisematonta 11 Voittoa, 1 tappiota, 0 ratkaisematonta 11 Voittoa, 1 tappiota, 0 ratkaisematonta 11 Voittoa, 1 tappiota, 0 ratkaisematonta 11 Voittoa, 1 tappiota, 0 ratkaisematonta 11 Voittoa, 1 tappiota, 0 ratkaisematonta Tulos Vastustaja Ratkaisu Erä Päivämäärä Paikka Huom. Voitto Craig Hudson pistevoitto 3/3 4 15.9.2012 Ontario, Kanada Voitto Lonja Fanta KO 1/6 29.6.2013 Stuttgart, Saksa 2:59 Voitto Alban Galonnier KO 2/6 7.9.2013 Stuttgart, Saksa 0:47 Voitto Ivo Andelic TKO 4/6 16.11.2013 Ludwigsburg, Saksa 2:02 Voitto Laszlo Toth TKO 1/8 21.3.2014 Hampuri, Saksa 1:18 Voitto Istvan Ruzsinszky KO 1/6 8.11.2014 Koblenz, Saksa 1:04 Voitto Oleksiy Mazikin pistevoitto 1/1 8 12.12.2014 Berliini, Saksa Voitto Gabriel Enguema pistevoitto 3/3 8 14.4.2015 Stuttgart, Saksa Voitto Andras Csomor KO 2/8 2.5.2015 Greifswald, Saksa 1:35 Voitto Paul Butlin pistevoitto 3/3 8 17.7.2015 Ludwigsburg, Saksa Voitto Branislav Plavsic TKO 1/8 6.9.2015 Wismar, Saksa 0:43 Häviö Robert Helenius Pistevoitto 3/3 12/12 19.12.2015 Helsinki, Suomi ==Lähteet== * Rillin ammattilaisottelutilastot BoxRec-tietokannassa ===Viitteet=== Luokka:Saksalaiset nyrkkeilijät Luokka:Vuonna 1987 syntyneet Luokka:Elävät henkilöt
Saint Cecilia

Saint Cecilia on yhdysvaltalaisen rock-yhtye Foo Fightersin vuonna 2015 julkaistu EP-levy. Se julkaistiin ladattavaksi ilmaiseksi 23. marraskuuta 2015. == Kappaleet == Kaikki kappaleet säv. ja san. Dave Grohl, ellei toisin mainita. # # # # # == Kokoonpano == * Dave Grohl – laulu, kitara, lyömäsoittimet , piano * Pat Smear – kitara * Nate Mendel – basso * Taylor Hawkins – rummut * Chris Shiflett – kitara ;Vierailevat muusikot * Rami Jaffee – koskettimet * Ben Kweller – taustalaulu == Lähteet == * Saint Cecilia Discogs.comissa === Viitteet === Luokka:Vuoden 2015 EP:t Luokka:Foo Fightersin albumit
Crowfoot

Crowfoot eli siksikan kielellä Isapo-Muxika (1830 – 25. huhtikuuta 1890) oli mustajalka-intiaanien päällikkö. Hänestä tuli soturi jo 13-vuotiaana, mutta päällikkönä hän toimi enimmäkseen rauhan ylläpitämiseksi eri intiaaniheimojen ja valkoisten välillä. Hän kieltäytyi osallistumasta métis-intiaanien kapinaan Kanadan hallitusta vastaan vuonna 1885. Crowfoot pelasti vuonna 1866 katolisen papin, joka oli vaarassa cree-intiaanien hyökkäyksen takia. == Lähteet == Luokka:Kanadalaiset intiaanipäälliköt Luokka:Vuonna 1830 syntyneet Luokka:Vuonna 1890 kuolleet
Artur London

Artur Gerard London (1. helmikuuta 1915 Ostrava, Määri, Itävalta-Unkari (nyk. Tšekissä) – 8. marraskuuta 1986 Pariisi, Ranska)Artur London Encyclopædia Britannica Online Academic Edition. Viitattu 1.12.2015. oli tšekkoslovakialainen kommunistipoliitikko, joka tuomittiin vuonna 1952 näytösoikeudenkäynnissä. Siirryttyään myöhemmin asumaan Ranskaan hän kirjoitti kriittisen muistelmateoksen Tunnustus, jonka pohjalta tehtiin vuonna 1970 samanniminen elokuva. Hänen puolisonsa oli ranskalainen kommunisti Lise London. London liittyi Tšekkoslovakian kommunistiseen puolueeseen jo 14-vuotiaana. Hän osallistui vapaaehtoisena Espanjan sisällissotaan kansainvälisten prikaatien joukoissa. Toisen maailmansodan aikana hän toimi Ranskan vastarintaliikkeessä vuosina 1940–1942, kunnes saksalaiset vangitsivat hänet. Hän joutui sen jälkeen olemaan sodan loppuun saakka Mauthausenin keskitysleirillä. Sodan jälkeen London oleskeli pari vuotta Ranskassa ja jonkin aikaa myös Sveitsissä hoidattamassa tuberkuloosiaan. Hän palasi synnyinmaahansa Tšekkoslovakiaan kommunistien otettua siellä vallan ja vuonna 1949 hänet nimitettiin ulkoministeriön alivaltiosihteeriksi. Londonista oli yksi syytetyistä niin sanotussa Slánský-oikeudenkäynnissä, jossa entistä puoluesihteeriä Rudolf Slánskýa ja useita muita korkea-arvoisia puoluejohtajia syytettiin vakoilusta. Puhdistuksen kohteena olivat varsinkin juutalaiset ja entiset kansainvälisten prikaatien taistelijat puolueen johtopaikoilla. London pidätettiin tammikuussa 1951 ja häntä pidettiin vankina Unkarissa. Oikeudenkäynti neljäätoista syytettyä vastaan käynnistyi marraskuussa 1952. Slánskýa, Londonia ja useita muita syytettiin heidän juutalaisen syntyperänsä perusteella sionistisiksi vihollisen agenteiksi. Kuulusteluissa harjoitetun kidutuksen vuoksi kaikki syytetyt tunnustivat. London sai elinkautisen vankeustuomion. Hänet kuitenkin armahdettiin destalinisaation yhteydessä vuonna 1956 ja myöhemmin myös rehabilitoitiin. London jätti Tšekkoslovakian vuonna 1963 ja asettui lopullisesti Ranskaan. Yhdessä vaimonsa Lisen kanssa hän kirjoitti vuonna 1968 julkaistun muistelmateoksen Tunnustus (L’Aveu), joka kertoi hänen oikeudenkäynnistään. Kreikkalaissyntyinen ohjaaja Costa-Gavras teki kirjan pohjalta vuonna 1970 elokuvan Tunnustus. Elokuvassa Artur Londonia näyttelee Yves Montand ja Lise Londonia Simone Signoret. ==Suomennettuja teoksia== *Tunnustus: Prahan oikeudenkäynnin puristuksessa (L’Aveu, 1968). Suomentanut Vesa Santavuori, Otava 1971. ==Lähteet== Luokka:Tšekkoslovakialaiset poliitikot Luokka:Tšekkoslovakialaiset kommunistit Luokka:Tšekkiläiset kirjailijat Luokka:Espanjan sisällissodan sotilaat Luokka:Elinkautisvangit Luokka:Vuonna 1915 syntyneet Luokka:Vuonna 1986 kuolleet
Amber Valley

Amber Valley on Englannin hallintopiiri, joka sijaitsee maan keskiosassa Itä- Midlandsin hallintoalueella Derbyshiressä. Sen asukasluku oli noin vuonna 2018. Codnorin linnanrauniot sijaitsevat Amber Valleyssä. Amber Valleyn hallintopiiri perustettiin vuonna 1974 yhdistämällä Alfreton, Belper, Heanor, Ripleyn maalaiskunta ja Belperin maalaiskunta. Nimensä se sai sen läpi virtaavasta Amberjoesta. == Lähteet == == Aiheesta muualla == *Visit Amber Valley Luokka:Derbyshiren hallinnolliset alueet Luokka:Englannin hallintopiirit
Traitšo Kostov

Traitšo Kostov Džunev (; 17. kesäkuuta 1897 Sofia, Bulgarian ruhtinaskunta – 16. joulukuuta 1949 Sofia, Bulgarian kansantasavalta) oli bulgarialainen kommunistipoliitikko, joka tuomittiin vuonna 1949 näytösoikeudenkäynnissä kuolemaan ja teloitettiin. Kostov työskenteli nuoruudessaan muun muassa Bulgarian kansalliskokouksen pikakirjoittajana ja oli mukana kommunistien toiminnassa 1920-luvulta alkaen. Hän oleskeli Neuvostoliitossa vuosina 1929–1931, 1932–1935 ja 1936–1938, ja työskenteli Kommunistisessa internationaalissa. Hänet valittiin Bulgarian kommunistisen puolueen politbyroohon vuonna 1936.Трайчо Костов Архивите говорят (Archives.bg). Viitattu 1.12.2015. Toisen maailmansodan aikana hän toimi maan alla, kunnes jäi kiinni vuonna 1942. Hän vältti täpärästi kuolemantuomion, minkä myöhemmin väitettiin johtuneen hänen maan salaisen poliisin kanssa tekemästään sopimuksesta.Wilfred G. Burchett: Peoples' Democracies (1951), luku ”Traicho Kostov and Tito's Plans for Eastern Europe” Revolutionary Democracy. Viitattu 1.12.2015. Kommunistien noustua Bulgariassa valtaan sodan jälkeen Kostovin on sanottu olleen korkeimmillaan kolmanneksi vaikutusvaltaisin henkilö puolueen hierarkiassa.1949: Traycho Kostov, Bulgarian purgee Executed today 16.12.2011. Viitattu 1.12.2015. Hän toimi helmikuusta 1945 joulukuuhun 1948 puolueen keskuskomitean sihteerinä ja oli Bulgarian varapääministerinä maaliskuusta 1946 maaliskuuhun 1949. pienois|Kostovin hauta Sofian keskushautausmaalla. Kannattaessaan Bulgarian itsenäistä talouspolitiikkaa Kostovin katsottiin olleen mielipiteissään liian lähellä Jugoslavian johtaja Josip Broz Titoa, jonka Neuvostoliitto tuomitsi vuonna 1948. Kostov syrjäytettiin ”titolaisiin” kohdistuneen puhdistuksen alkaessa tammikuussa 1949. Näytösoikeudenkäynti häntä vastaan käynnistyi 7. joulukuuta 1949. Kostovia syytettiin osallisuudesta Jugoslaviasta käsin johdettuun ”operaatio Kostoviin”, johon sisältyi vakoilua länsivaltojen hyväksi ja jonka tavoitteena oli kansandemokratian kumoaminen. Hankkeen väitettiin kytkeytyneen ministeri László Rajkin Unkarissa johtamaan vastaavaan operaatioon. Kostov oli taipunut itsekritiikkiin puoluekokouksessa, mutta julistautui oikeudenkäynnissään syyttömäksi. Hänet tuomittiin kuolemaan ja teloitettiin hirttämällä joulukuussa 1949. Oikeudenkäynnin kymmenen muuta syytettyä tuomittiin pelkästään vankeuteen. Kostov rehabilitoitiin osittain vuonna 1956 ja kokonaan joulukuussa 1989. == Lähteet == == Aiheesta muualla == Luokka:Bulgarialaiset kommunistit Luokka:Bulgarialaiset poliitikot Luokka:Vakoilusta teloitetut Luokka:Vuonna 1897 syntyneet Luokka:Vuonna 1949 kuolleet
Altain tasavalta Turkvision laulukilpailussa

Altain tasavalta on osallistunut Turkvision laulukilpailuun kerran, vuonna 2013. == Historia == === 2013 === Altain tasavalta osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Altain tasavallassa järjestettiin valintakilpailu 21. marraskuuta. Siellä sitä edustamaan valittiin Artur Marlujokov. 5\. joulukuuta kerrottiin, että edustuskappale on ”Altayym Menin” (Алтайым Менин). Marlujokov pääsi semifinaalista jatkoon ja sijoittui finaalissa viidenneksi 189 pisteellä. === 2014 === Heinäkuussa 2014 tiedotettiin, että Altain tasavalta osallistuu myös vuoden 2014 kilpailuun. Syyskuussa 2014 julkaistulla päivitetyllä osallistujalistalla Altai ei kuitenkaan enää ollut mukana, eikä osallistunut itse kilpailuun. Syytä tälle ei kerrottu. == Kilpailijat == ;Värien selitykset Vuosi Artisti(t) Kieli Kappale Käännös Sija Pisteet Semif. Pisteet 2013 Artur Marlujokov Altai ”Altayym Menin” (Алтайым Менин) Minun Altaini 5 189 Jatkoon – 2014 colspan="8" 2015 colspan="8" 2016 colspan="8" == Lähteet == Luokka:Maat Turkvision laulukilpailussa Turkvision
Gaujan kansallispuisto

Gaujan kansallispuisto on latvialainen vuonna 1973 perustettu suojelualue, joka sijaitsee Gaujajoen varressa. Puisto sijaitsee Valmieran ja Siguldan välisellä alueella, ja se on 917,5 neliökilometrin laajuinen. Puistossa on sekä suojeltavia luontoalueita että kulttuuriympäristöjä, joista tunnetuin on Turaidan linna. Alue on Latvian vanhin kansallispuisto. Puiston opastuskeskus toimii Siguldassa. Puiston jokilaakso on jylhimmillään Siguldassa, missä jokitörmät nousevat jopa 85 metriä joen yläpuolelle. Erityinen puiston visuaalinen tunnus on devonikaudelta peräisin olevat punaiset hiekkakivikalliot. Niitä voi nähdä monin paikoin Gaujan ja sen sivujoen Amatan jokivarsilla. Onkin antoisinta tutustua puistoon joelta käsin esimerkiksi kanootilla, kajakilla tai kumiveneellä. Alue käsittää myös metsäalueita, ja se on vuodesta 2004 kuulunut Natura 2000 -suojeluohjelmaan. Puiston alueella on yli 500 historiallista tai arkkitehtoonista nähtävyyttä, esimerkiksi Ungurmuižan kartano, hansakaupunkina toiminut Straupen kylä sekä monet kirkot ja myllyt. Kulttuurikohteet ovat lyhyiden kävelymatkojen päässä joelta. == Retkeily puistossa == Koko puiston läpi kulkeminen Valmierasta Siguldaan on Gaujajokea (Koivajokea) pitkin 90 kilometrin matka, mutta aloituspaikkaa muuttamalla matkaa voi lyhentää tai pidentää. Gaujajoen virtaus on melojalle melko nopeaa, mutta siinä ei ole vaikeita koskiosuuksia. Gaujan sivujoki Amata on koskiensa takia melojalle selvästi vaativampi, varsinkin kevättulvien aikaan. Retkeilijöitä varten on kanoottivuokraamoja, nuotiopaikkoja ja leirintäalueita. Puistossa harrastetaan myös pyöräretkeilyä. Reitin runkona on Valmierasta Cēsisin kautta Siguldaan kulkeva osa LatEst-pyöräreitistä. Koko reitti ulottuu Etelä-Viroon saakka, ja sen varrella on paljon kulttuurikohteita ja majoituspaikkoja. == Lähteet == == Aiheesta muualla == * Gaujas nacionālais parks . Puiston verkkosivut. Luokka:Latvian kansallispuistot Luokka:Retkeilyalueet Luokka:Sigulda
Karhulampi (Ikaalinen)

Karhulampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Karhulampi on osa Röyhiönjärven-Iso Karppajärven valuma-aluetta. == Maantietoa == Lampi on 150 metriä pitkä, 100 metriä leveä ja sen pinta-ala on 1,7 hehtaaria. Se sijaitsee metsämaastossa suon reunassa. Siihen laskeekin seitsemän suo-ojaa ympäröiviltä soilta. Lammen laskuoja lähtee sen lounaiskulmasta ja virtaa 400 metriä alas Iso Karppajärven Myllylahteen. Rantaviivan pituus on 550 metriä. Rannan tuntumaan on rakennettu vain yksi loma-asunto ja lammelle johtaa yksi metsäpolku. Lammen läheisyyteen pääseen Saukonperän suunnasta tulevalta tieltä. == Lähteet == Luokka:Röyhiönjärven–Iso Karppajärven valuma-alue Luokka:Ikaalisten järvet
Azerbaidžan Turkvision laulukilpailussa

Azerbaidžan osallistui Turkvision laulukilpailuun ensimmäisen kerran vuonna 2013, jolloin se sai myös ensimmäisen voittonsa. == Historia == === 2013 === Azerbaidžan osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. TV-yhtiö Azad Azerbaijan TV (ATV) järjesti Türkvizyon Milli Seçim Turu -karsinnan, jonka finaali pidettiin 23. marraskuuta. Nro Artisti Kappale Sija 1 Nürəli Cavadov 2 2 Aysel Nərimanova 2 3 Rauf Babayev Yasandi Bitdi 2 4 Ağamehdi Mirzəyev 2 5 Lalə Allahverdiyeva Dinle 2 6 Adil Baxışlı 2 7 Kamran Bilalov 2 8 Vlada Axundova Hazirmsin 2 9 Şəhriyar Ramazanzadə 2 10 Fərid Həsənov Sensiz 1 Karsinnan voitti Farid Hasanov. Hän ei osallistunut kilpailuun voittokappaleellaan, vaan edustuskappaleeksi vaihdettiin ”Yaşa”. Hasanov voitti sillä kilpailun keräten 210 pistettä. === 2014 === Toukokuussa 2014 kerrottiin, että Azerbaidžan osallistuu myös vuoden 2014 kilpailuun. ATV muutti karsintajärjestelmää edellisvuodesta: erillisen karsinnan sijaan kilpailuun lähtijä valittiin Azerbaycan'ın Sesi (Azerbaidžanin The Voice) -kilpailulla. 21\. syyskuuta pidetyn finaalin voitti Elvin Ordubadlı. Finaalin jälkeen hänen edustuskappaleekseen vahvistettiin ”Divlerin yalqizliği”. Azerbaidžan sijoittui semifinaalissa alun perin sijalle 14, vain kahden pisteen päähän finaalipaikasta. Kävi kuitenkin ilmi, että Turkmenistanille annetut pisteet oli laskettu väärin, ja pisteiden korjaamisen jälkeen päätettiin semifinaalin 15 parasta päästää finaaliin. Finaalissa Azerbaidžan sai 177 pistettä ja sijoittui yhdeksänneksi. === 2015 === Vuoden 2015 kilpailussa Azerbaidžania edusti Mehman Tağiyev kappaleella ”İstanbul”. Finaalissa Tağiyev sai 155 pistettä ja sijoittui seitsemänneksi. == Kilpailijat == ;Värien selitykset Vuosi Artisti(t) Kieli Kappale Käännös Sija Pisteet Semif. Pisteet 2013 Farid Hasanov Azeri ”Yaşa” Elä 1 210 Jatkoon — 2014 Elvin Ordubadlı Azeri ”Divlerin yalqizliği” Jättiäisten yksinäisyys 9 177 14 166 2015 Mehman Tağiyev Azeri ”İstanbul” Istanbul 7 155 colspan="2" 2016 Sevinj Bayaz colspan="4" == Lähteet == Luokka:Maat Turkvision laulukilpailussa Turkvision
Neighborhood unit

Neighborhood unit on yhdysvaltalaisen Clarence A. Perryn 1900-luvun alkupuolella esittelemä kaupunkisuunnittelumalli, joka vaikutti epäsuorasti Suomessa 1940-luvulla lähiöaatteen muodostumiseen. Riitta Hurme on kääntänyt termin kaupunkilähiöksi, Anneli Junton käännöksiä ovat naapurustoyksikkö ja naapuruusyksikköJuntto 1990, s. 220. ==Tausta ja konsepti== Perryn konseptin taustalla vaikuttivat sosiologinen kaupunkitutkimus sekä Chicagossa järjestetty suunnittelukilpailu, jossa kiinnitettiin huomiota asuinalueiden integroitumiseen kaupunkiin sekä niiden palveluiden järjestämiseen. Perry esitteli lähiöideansa virallisesti vuonna 1929 artikkelissaan The Neighborhood Unit, joka julkaistiin New Yorkin aluesuunnitteluun liittyvässä monografiassa. Idean olennainen sisältö avattiin jo kirjoituksen alaotsikossa: ”suunnitelma perheiden yhteisön järjestelemiseksi” (). Perryn ajatuksena oli estää anonyymin massayhteiskunnan muodostuminen jäsentämällä kaupunki toiminnallisiksi yksiköiksi, joiden väestörakenne olisi homogeeninen. Perry halusi ympäristön olevan yksilön kodin laajentuma.Hurme 1991, s. 32–33 Perryn mukaan lähiön koon tuli perustua ala-asteen oppilasmäärään. Pinta-ala oli riippuvainen asukastiheydestä. Lähiön tuli rajautua joka sivulta katuihin, jotka mahdollisivat ohikulun. Lisäksi lähiössä tuli olla virkistysalueita ja keskustasta etäämpänä kaupallisia palveluita. Instituutioiden, kuten koulun, tuli sijaita keskeisellä paikalla. Katuverkon tehtävänä oli palvella ensisijaisesti lähiön sisäistä liikennettä ja tehdä läpikulusta hankalaa. Työpaikkoja ei lähiöön tulisi luoda omaa palveluntarvetta enempää. Perryn lähiö kiinnittyi olemassaolevaan kaupunkirakenteeseen kiinteästi, ja sen suositeltu asukasmäärä oli 5 000–6 000 ja pinta-ala noin 65 hehtaaria.Hurme 1991, s. 33–35 ==Vaikutus Suomessa== Suomeen lähiöaatteen tuonut Otto-Iivari Meurman ei Asemakaavaoppia (1947) kirjoittaessaan tuntenut Perryn kirjoituksia, mutta Perryn vaikutus on Riitta Hurmeen mukaan kulkeutunut Meurmanin ajatuksiin epäsuorasti. Perryn ajatusten vaikuttamina rakennettiin muun muassa Radburn, jonka Meurman mainitsee kirjassaan esimerkkinä "uusimmista puutarhakaupungeista", ja myös Heikki von Hertzen viittaa siihen (välitettynä Lewis Mumfordilta) kirjassaan Koti vaiko kasarmi lapsillemme (1946).Hurme 1991, s. 35–36 == Katso myös == * Lähiö * Puutarhakaupunki ==Lähteet== * * ===Viitteet=== Luokka:Kaupunkisuunnittelu
Haaralampi (Ikaalinen)

Haaralampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Haaralampi on osa Röyhiönjärven-Iso Karppajärven valuma-aluetta. == Maantietoa == Lampi on 280 metriä pitkä, 250 metriä leveä ja sen pinta-ala on 2,9 hehtaaria. Lammen muoto on kuin risti, joten lahdelmia voidaan pitää haaran osina. Se sijaitsee suomaastossa ja siksi siihen laskee ymäristöstä seitsemän suo-ojaa. Laskuoja lähtee pohjoislahdesta ja kiertää 1,3 kilometriä Paakkulannevan suo-ojien kautta laskien lopulta Karhulampeen. Rantaviivan pituus on 800 metriä. Karpanperältä lähtevän metsäautotien päässä on kolme haaraa, jotka vievät lammelle. Niistä kahden päässä sijaitsee vapaa-ajan asunnot. == Lähteet == Luokka:Röyhiönjärven–Iso Karppajärven valuma-alue Luokka:Ikaalisten järvet
Kaspars Bērziņš

Kaspars Bērziņš (s. 25. elokuuta 1985 Ogre, Latvian SNT, Neuvostoliitto) on latvialainen koripalloilija. Bērziņš on pelannut urallaan Latviassa, Espanjassa ja Venäjällä. Hän voitti Latvian mestaruuden vuosina 2008, 2011, 2012 ja 2013 sekä Espanjan cupin vuonna 2005. Vuonna 2008 hän voitti latvialaisessa Barons LMT:ssä FIBA EuroCupin (EuroChallenge) mestaruuden.euroleague.com Latvian miesten maajoukkueessa Bērziņš sijoittui EM-kilpailuissa 11:nneksi vuonna 2013 ja kahdeksanneksi vuonna 2015.archive.fiba.com == Lähteet == * Profiili archive.fiba.com * Profiili euroleague.net * Kaspars Berzins basketball profile eurobasket.com === Viitteet === Luokka:Latvialaiset koripalloilijat Luokka:Vuonna 1985 syntyneet Luokka:Elävät henkilöt
Mindaugas Timinskas

Mindaugas Timinskas (s. 28. maaliskuuta 1974 Šilutė, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti. Timinskas pelasi muun muassa Liettuassa ja Espanjassa ja voitti useita Liettuan mestaruuksia.acb.com Timinskas kuului Liettuan maajoukkueeseen sen voittaessa olympiapronssia Sydneyssä 2000 ja EM-hopeaa Kreikassa 1995. Hän kilpaili Liettuan joukkueessa myös vuosien 1997 ja 2001 EM-kilpailuissa.Olympics at Sports-Reference.comarchive.fiba.com == Lähteet == * Mindaugas Timinskas Bio, Stats and Results Olympics at Sports-Reference.com * Profiili archive.fiba.com * Profiili acb.com === Viitteet === Luokka:Liettualaiset koripalloilijat Luokka:Liettualaiset olympiamitalistit Luokka:Vuonna 1974 syntyneet Luokka:Elävät henkilöt
Gvidonas Markevičius

Gvidonas Markevičius (s. 3. tammikuuta 1969 Šakiai, Liettuan SNT, Neuvostoliitto) on liettualainen kilpauransa päättänyt koripalloilija. Markevičius pelasi muun muassa Liettuassa ja Puolassa.krepsinis.net Markevičius kuului Liettuan maajoukkueeseen sen saavuttaessa EM-hopeaa Kreikassa 1995.archive.fiba.com == Lähteet == * Profiili archive.fiba.com * Profiili krepsinis.net === Viitteet === Luokka:Liettualaiset koripalloilijat Luokka:Vuonna 1969 syntyneet Luokka:Elävät henkilöt
Rāznan kansallispuisto

thumb|Rāznajärvi. Rāznan kansallispuisto () on latvialainen vuonna 2007 perustettu suojelualue, joka sijaitsee maan itäosan järvialueella Latgalliassa, Rēzeknen kaupungin eteläpuolella. Puisto on 596,15 neliökilometrin laajuinen. Kansallispuiston keskeisin osa on Rāznajärvi, joka on Latvian toiseksi suurin järvi (57,56 km²). Järven pääallas on saareton. Sen etelä- ja itärannat ovat hiekkarantojen ansiosta sopivia virkistyskäyttöön, mutta pohjois- ja länsirannat ovat mutaisia. Lisäksi puistoon sisältyy metsä- ja ruohikkoalueita. Järven itärannalla on majoituspalveluja ja sinne on bussiyhteydet Rēzeknestä. Pyöräily on yksi vaihtoehto tutustua alueeseen. == Lähteet == == Aiheesta muualla == * Visiting Rāzna National Park. Dabas aizsardzības pārvalde. Luokka:Latvian kansallispuistot
Līgatnen kunta

Līgatne on paperiteollisuuden varassa kasvanut yhdyskunta Gaujajoen varressa Latvian keskiosassa. Vuoden 2009 hallintouudistuksessa siitä muodostettiin itsenäinen kunta. Nykyisin Līgatne tarkoittaa siis sekä kuntaa että sen keskustaa. Paikkakunnan paperitehdas perustettiin vuonna 1815 ja silloin sai alkunsa myös alueen asutus. Tehdas työllistää nykyisin noin 140 henkeä. == Neuvostoaikainen bunkkeri == Līgatnen kuntoutuskeskuksen alla on aikanaan salainen 2 000 neliömetrin kokoinen bunkkeri. Se oli tehty kylmän sodan aikana Latvian neuvostotasavallan johtohenkilöiden turvaksi sodan varalta. Bunkkeriin järjestetään turistikierroksia. == Lähteet == == Aiheesta muualla == * Kunnan sivut. * Bunkkerin sivut. Padomju slepenais bunkurs. Luokka:Latvian kunnat
Māris Bružiks

Māris Bružiks (s. 25. elokuuta 1962 Pļaviņas, Aizkrauklen piiri) on latvialainen kolmiloikkaaja, joka aktiiviurallaan edusti myös Neuvostoliittoa. Hän on pituudeltaan 187 cm ja hän edusti Aizkraukles Vārpa -seuraa. Bružiks voitti sisäratojen Euroopan-mestaruuden Madridissa 1986 sisäratojen maailmanennätystuloksella 17,54 m. Hän sai samana vuonna hopeaa Stuttgartin EM-kilpailuissa tuloksella 17,33. Hän sijoittui seitsemänneksi MM- hallikilpailuissa Indianapolisissa 1987 ja sai samana vuonna pronssia universiadeissa tuloksella 16,90. Bružiks sijoittui 1992 neljänneksi Genovan EM-hallikilpailuissa, kymmenenneksi Barcelonan olympialaisissa ja neljänneksi Havannan maailmancupissa. Hän sai hopeaa sisäratojen MM-kilpailuissa Torontossa 1993 tuloksella 17,36, mutta karsiutui loppukilpailusta Stuttgartin MM-kilpailuissa. Bružiks sijoittui kuudenneksi Pariisin EM-hallikilpailuissa 1994. Hän sai samana vuonna pronssia Helsingin EM-kilpailuissa tuloksella 17,20 ja oli viides GP-finaalissa. Hän sijoittui kymmenenneksi Göteborgin MM- kilpailuissa 1995. Bružiks voitti sisäratojen Euroopan-mestaruuden Tukholmassa 1996 tuloksella 16,97. Hän karsiutui loppukilpailusta Ateenan MM-kilpailuissa 1997. Bružiks voitti Latvian-mestaruuden ulkoradoilla 1992–1995 ja 1997–1998 sekä sisäradoilla 1993 ja 1996. == Henkilökohtaiset ennätykset == Lähde: IAAF === Ulkoradat === Laji Tulos Paikka Päivä Kolmiloikka 17,56 Riika 3. syyskuuta 1988 === Sisäradat === Laji Tulos Paikka Päivä Kolmiloikka 17,54 Madrid 23. helmikuuta 1986 == Lähteet == Luokka:Neuvostoliittolaiset kolmiloikkaajat Luokka:Latvialaiset kolmiloikkaajat Luokka:Vuonna 1962 syntyneet Luokka:Elävät henkilöt
Kuuban miesten lentopallomaajoukkue

Kuuban miesten lentopallomaajoukkue edustaa Kuuban tasavaltaa kansainvälisissä lentopallokilpailuissa. Se on saavuttanut olympiapronssia Montrealissa 1976 sekä neljä MM-mitalia. Joukkue voitti maailmancupin vuonna 1989 ja maailmanliigan vuonna 1998. == Arvokisat == === Olympialaiset === * 1972: kymmenes * 1976: pronssia * 1980: seitsemäs * 1992: neljäs * 1996: kuudes * 2000: seitsemäs * 2016: 11:s === MM-kilpailut === * 1956: 19:s * 1966: 17:s * 1970: 13:s * 1974: kahdeksas * 1978: pronssia * 1982: kymmenes * 1986: viides * 1990: hopeaa * 1994: neljäs * 1998: pronssia * 2002: 19:s * 2006: 15:s * 2010: hopeaa * 2014: 11:s * 2018: 18:s == Lähteet == Luokka:Lentopallomaajoukkueet Miesten lentopallomaajoukkue
Australian miesten lentopallomaajoukkue

Australian miesten lentopallomaajoukkue edustaa Australiaa kansainvälisissä lentopallokilpailuissa. Se on sijoittunut olympialaisissa parhaimmillaan kahdeksanneksi ja maailmanmestaruuskilpailuissa 15:nneksi. Se on tällä hetkellä maailmanrankingissa sijalla 16.http://www.fivb.org/en/volleyball/VB_Ranking_M_2017-07.asp Australia pelasi olympialaisissa ensimmäisen kerran kotikisoissaan Sydneyssä 2000 ja sijoittui kahdeksanneksi voitettuaan alkulohkossa kaksi ottelua viidestä ja hävittyään puolivälierissä Italialle 1–3. Ateenan olympialaisissa 2004 Australia sijoittui 12:nneksi voittamatta otteluakaan ja Lontoon olympialaisissa 2012 sijoitus oli yhdeksäs joukkueen voitettua Ison-Britannian ja Puolan sekä hävittyä muut kolme alkulohko-otteluaan. Australia pelasi maailmanmestaruuskilpailuissa ensimmäisen kerran vuonna 1982, jolloin se hävisi kaikki kolme otteluaan lukemin 0–3. Vuoden 1998 kisoista alkaen joukkue on aina selviytynyt mukaan MM-lopputurnaukseen. Ensimmäisen otteluvoittonsa se saavutti vuoden 1998 kisoissa Turkista. Seuraavat otteluvoittonsa Australia saavutti vuonna 2014 Kamerunista ja Venezuelasta ja joukkue oli lopulta jaetulla 15. sijalla jäätyään jatkolohkossa ilman voittoja. Vuoden 2018 MM- kilpailuissa Australia voitti viiden joukkueen alkulohkossa Kamerunin ja Tunisian sekä kolmen joukkueen jatkolohkossa Slovenian ja sijoittui 14. sijalle. Australia sijoittui vuoden 2014 maailmanliigassa jaetulle viidennelle sijalle. Se pääsi isäntämaana kakkosryhmän lopputurnaukseen ja voitti siellä välierissä Alankomaat 3–0 ja loppuottelussa Ranskan 3–2. Täten se pääsi Italiassa pelattuun ykkösryhmän lopputurnaukseen, jossa se hävisi molemmat ottelunsa, Yhdysvalloille 1–3 ja Italialle 0–3. Australia voitti Aasian- mestaruuden vuonna 2007. == Lähteet == Luokka:Lentopallomaajoukkueet Lentopallomaajoukkue
Slīteren kansallispuisto

Slīteren kansallispuisto () on latvialainen vuonna 1999 perustettu suojelualue, joka sijaitsee Kurzemen niemen pohjoisessa kärjessä. Puisto sijaitsee Dundagan kunnassa ja se on 163,6 neliökilometrin laajuinen. Se käsittää Itämeren rannan mäntykankaita ja hiekkarantoja. Puiston yhtenä osana on Liivinrannan vanha kalastajakylä, joka on kulttuurihistoriallisesti arvokas. == Lähteet == == Aiheesta muualla == * Specially protected nature territories. Daba.gov.lv. Luokka:Latvian kansallispuistot
Iida Ketola

Iida Annastiina Ketola-Korppila (s. 1990) on suomalainen mediapersoona, kampaamoyrittäjä ja radiojuontaja. Iida Ketolan ura alkoi kesäkuussa 2009 MTV:n Rantalentis-ohjelman juontajana. Syksyllä 2009 hän osallistui Subilla nähtyyn Big Brother -ohjelmaan. Sen jälkeen hän on esiintynyt useissa TV- formaateissa ja ollut usean lehden kannessa. Vuonna 2012 Ketola osallistui Viidakon tähtöset -sarjan ensimmäiselle tuotantokaudelle. Ketola on osallistunut myös julkkiksena Kaksi julkkista ja yhdet häät -ohjelmaan vuonna 2013 sekä Starat lastenvahteina -ohjelmaan. Ketola esiintyy myös Suomen rikoshistorian ratkaisemattomia rikoksia esittelevässä Ratkaisematon tapaus Suomi -tv-sarjan jaksossa, jossa hän kertoo tulleensa joulukuussa 2019 taksinkuljettajan raiskaamaksi matkallaan kotiinsa. Ketola avioitui mediapersoona Renne Korppilan kanssa vappuna 2016. Pari erosi vuonna 2021. Vuonna 2015 he tekivät yhteistä aamuradio-showta NRJ:llä,http://nrj.fi/tag/iida-ketola/ ja elokuussa 2016 he alkoivat juontaa uutta ohjelmaa Sanoman radiokanavien suoratoistopalvelu Suplassa.http://www.ruutu.fi/supla/2700744 == Lähteet == == Aiheesta muualla == * Iida Ketolan blogi Iltalehdessä * Twitter-tili Luokka:Suomalaiset juontajat Luokka:Big Brother Suomi Luokka:Vuonna 1990 syntyneet Luokka:Elävät henkilöt